Την απάντηση σε αυτή την ερώτηση μπορείς να τη δώσεις μόνο εσύ. Σε γενικές γραμμές οι πιστωτικές κάρτες που προσφέρουν οι ελληνικές τράπεζες είναι πάνω κάτω παρόμοιες. Δεν διαφέρουν πολύ σε χαρακτηριστικά και κυρίως στο επιτόκιο που χρεώνουν. Όμως η καλύτερη πιστωτική κάρτα είναι αυτή που ταιριάζει στις δικές σου μοναδικές ανάγκες.
Για παράδειγμα, αν σου αρέσουν τα ταξίδια ή ταξιδεύεις συχνά για δουλειά, μία πιστωτική που σου προσφέρει δωρεάν μίλια με κάθε αγορά είναι ιδανική. Αν κάνεις τα ψώνια σου σε συγκεκριμένο σούπερ μάρκετ, η πιστωτική που φέρει το όνομα του σούπερ μάρκετ και σου δίνει περισσότερους πόντους με κάθε αγορά, σίγουρα θα σε ωφελήσει. Υπάρχει επίσης πιστωτική κάρτα για φοιτητές, για φιλάθλους και πολλές ακόμη επιλογές.